Diari Oficial de la Generalitat Valenciana


Sumari del DOGV 9785, del 09-02-2024 (2024/1048)

Extracte de la Resolució de 6 de febrer de 2024, de correcció d'errades de la Resolució de 29 de desembre de 2023, per la qual es publicaven les bases i es convocaven 40 beques d'ajuda per a la matrícula per a la formació de «Lideratge Femení» amb la col·laboració de Iese Business, dins del programa «Emplea», a impartir en el curs 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1048


Data del document
:   06-02-2024

Organisme emissor
:   Universitat Politècnica de València

Tipus de document
:   Extracte

Anàlisi jurídica

 Descriptors 

:   * Universitat Politècnica de València

Extracte de la Resolució de 6 de febrer de 2024, de correcció d'errades de la Resolució de 29 de desembre de 2023, per la qual es publicaven les bases i es convocaven 40 beques d'ajuda per a la matrícula per a la formació de «Lideratge Femení» amb la col·laboració de Iese Business, dins del programa «Emplea», a impartir en el curs 2023-2024. [2024/1048]  
BDNS (identif.): 742953.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/742953).  
Advertida errada en les bases generals de la formació de «Lideratge Femení» amb la col·laboració del Iese Business School, dins del programa «Emplea» curs 2023-2024, en la base segona, requisits dels beneficiaris, i a fi de procedir a l'esmena de l'errada esmentada, de conformitat amb el que s'estableix en l'article 109.2 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer. Procedir a la correcció d'errors següent  
On diu:  
«Requisits dels beneficiaris  
Les dones estudiants i titulades de la UPV sol·licitants de les beques han de complir, tant al final del termini de sol·licitud com durant el període de realització de la formació, els següents requisits:  
1. Tenir nacionalitat espanyola o residència estrangera de llarga duració a Espanya.  
2. Estar matriculada en un títol oficial de Grau en la UPV, en l'últim curs d'aquest, o estar cursant un Màster Universitari en la UPV, o ser titulada UPV havent finalitzat estudis en els dos últims cursos anteriors al vigent, o ser estudiant de l'Escola de Doctorat de la UPV.  
  
3. Tenir certificat anglès, com a mínim nivell B2.  
4. No haver sigut beneficiària d'aquesta beca en edicions anteriors.»;  
  
Ha de dir:  
«Requisits dels beneficiaris  
Les dones estudiants i titulades de la UPV sol·licitants de les Beques han de complir, tant al final del termini de sol·licitud com durant el període de realització de la formació, els següents requisits:  
1. Tenir nacionalitat espanyola o residència estrangera de llarga duració a Espanya.  
2. Estar matriculada en un títol oficial de Grau en la UPV, en els dos últims cursos d'aquest, o estar cursant un Màster Universitari en la UPV, o ser titulada UPV havent finalitzat estudis en els dos últims cursos anteriors al vigent, o ser estudiant de l'Escola de Doctorat de la UPV.  
  
3. Tenir certificat anglès, com a mínim nivell B1.  
4. No haver sigut beneficiària d'aquesta beca en edicions anteriors.»  
  
Segon. Termini de presentació de noves sol licituds  
Habilitar un nou termini de presentació de sol·licituds per a participar de cinc dies hàbils, comptats a partir de l'endemà de la publicació d'aquesta resolució en el Diari Oficial de la Generalitat Valenciana. La presentació de la sol·licitud de participació es realitzarà en els termes previstos en les bases de la convocatòria. No hauran de presentar una nova sol·licitud les persones que ja ho van fer en el termini inicial previst en la convocatòria.  
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de febrer de 2024. El rector: José E. Capilla Romá.